มนต์รักแม่น้ำมูล

มนต์รักแม่น้ำมูล เป็นภาพยนตร์ไทยแนวมิวสิคัล ดราม่า โรแมนติก ปี 2520 สร้างโดยดวงกมลมหรสพ จากการกำกับของครูพงษ์ศักดิ์ จันทรุกขา ศิลปินแห่งชาติสาขาศิลปะการแสดงผู้ล่วงลับ นำแสดงโดยสมบัติ เมทะนี, นัยนา ชีวานันท์, เนาวรัตน์ ยุกตะนันท์, ปิยะ ตระกูลราษฎร์, วิชชุตา เธียรโสภณ, สุริยา ชินพันธุ์, เศรษฐา ศิระฉายา และเปียทิพย์ คุ้มวงศ์ เข้าฉายครั้งแรกเมื่อวันที่ 12 สิงหาคม พ.ศ. 2520 ที่โรงภาพยนตร์เพชรรามามนต์รักแม่น้ำมูลมนต์รักแม่น้ำมูล (2520) ซึ่งภาพยนตร์เรื่องนี้นับเป็นภาพยนตร์เรื่องแรกของปิยะ ตระกูลราษฎร์ ในฐานะนักแสดงนำอย่างเต็มตัว หลังจากเป็นนักแสดงตัวประกอบในภาพยนตร์หลายเรื่อง ก่อนจะมามีชื่อเสียงในภาพยนตร์เรื่องถัดมาคือเรื่องครูบ้านนอก ในปีถัดมา จากผลงานการกำกับของสุรสีห์ ผาธรรม ผู้ช่วยผู้กำกับภาพยนตร์เรื่องมนต์รักแม่น้ำมูล

ต่อมาในปี 2545 ได้มีการนำภาพยนตร์เรื่องนี้กลับมาสร้างใหม่ในรูปแบบละครโทรทัศน์ออกอากาศทางช่อง 5 นำแสดงโดยอำพล ลำพูน, คทรีน่า กลอส, ทศพล หิมพานต์, จารุณี สุขสวัสดิ์ และรุ่งเรือง อนันตยะมนต์รักแม่น้ำมูล (2545) ซึ่งมนต์รักแม่น้ำมูลในเวอร์ชั่นนี้ได้มีการปรับเปลี่ยนเนื้อหาจากเวอร์ชั่นต้นฉบับ พร้อมกับปรับบทให้ ครูพิณ เป็นพระเอกแทน ครูตะวัน และเดือน ให้เป็นนางเอกแทน สายไหม

จากนั้นในปี 2554 ได้มีการนำมนต์รักแม่น้ำมูลกลับมาสร้างใหม่ในรูปแบบละครโทรทัศน์อีกครั้งออกอากาศทางช่อง 7 ผลิตโดยคำพอดี จากการกำกับของ ธง ธงชัย ประสงค์สันติ นำแสดงโดย ศุกลวัฒน์ คณารศ, วรัทยา นิลคูหา, ศรัณย์ ศิริลักษณ์, ธันวา สุริยจักร, พิมพ์ชนก ลือวิเศษไพบูลย์ และปริศนา วงศ์ศิริ ออกอากาศทุกวันจันทร์และอังคาร เวลา 20.25–22.25 น. ระหว่างวันที่ 12 เมษายน ถึง 31 พฤษภาคม 2554 มีจำนวนทั้งสิ้น 15 ตอนมนต์รักแม่น้ำมูล (2554) นอกจากนี้ในมนต์รักแม่น้ำมูลเวอร์ชั่นนี้ยังได้นำ ปิยะ ตระกูลราษฎร์ ผู้รับบท ครูพิณ ในเวอร์ชั่นภาพยนตร์มาร่วมแสดง

 นักแสดง 
 ตัวละคร  ภาพยนตร์ปี 2520  ละครโทรทัศน์ปี 2545  ละครโทรทัศน์ปี 2554พิณปิยะ ตระกูลราษฎร์อำพล ลำพูนศุกลวัฒน์ คณารศสุดเขตเศรษฐา ศิระฉายาสันติสุข พรหมศิริศรัณย์ ศิริลักษณ์เดือนเนาวรัตน์ ยุกตะนันท์คทรีน่า กลอสวรัทยา นิลคูหาตะวันสมบัติ เมทะนีทศพล หิมพานต์ปริญญ์ วิกรานต์สายไหมนัยนา ชีวานันท์มัณฑนา หิมะทองคำแคนสุริยา ชินพันธุ์รุ่งเรือง อนันตยะธันวา สุริยจักรคำหล้าวิชชุตา เธียรโสภณจินตหรา สุขพัฒน์​พิมพ์ชนก ลือวิเศษไพบูลย์แม่ครูคำแปงเปียทิพย์ คุ้มวงศ์จารุณี สุขสวัสดิ์ปริศนา วงศ์ศิริ

 อ้างอิง 

หมวดหมู่:ละครโทรทัศน์ไทยในปี พ.ศ. 2545
หมวดหมู่:ละครโทรทัศน์ไทยในปี พ.ศ. 2554
หมวดหมู่:ภาพยนตร์ไทยที่ออกฉายในปี พ.ศ. 2520
หมวดหมู่:ละครโทรทัศน์ช่อง 5
หมวดหมู่:ละครโทรทัศน์ช่อง 7
หมวดหมู่:ภาพยนตร์เพลงไทย
หมวดหมู่:ภาพยนตร์รักชีวิตไทย
หมวดหมู่:ละครโทรทัศน์ที่กำกับโดย ธงชัย ประสงค์สันติ
หมวดหมู่:ละครโทรทัศน์ไทยในคริสต์ทศวรรษ 2000
หมวดหมู่:ละครโทรทัศน์ไทยในคริสต์ทศวรรษ 2010
หมวดหมู่:ละครโทรทัศน์โดยพอดีคำ
หมวดหมู่:ภาพยนตร์ที่กำกับโดย พงษ์ศักดิ์ จันทรุกขา
หมวดหมู่:ภาพยนตร์ไทยในคริสต์ทศวรรษ 1970
หมวดหมู่:ละครโทรทัศน์แนวเพลงไทย